Dvergmøll

Pectinivalvinae
 Nepticulinae

Dvergmøll (Nepticulidae) er en familie av sommerfugler som inneholder de aller minste sommerfuglene, med vingespenn på bare 2,5 mm. Det er beskrevet ca. 800 arter, men det er sannsynlig at det finnes mange flere ubeskrevne. De fleste av dvergmøllene har larver som minerer (spiser innholdet i planten uten å bryte overflaten) i blader av ulike planter, men det finnes også noen som lever i frø eller bark. Dvergmøllene blir delt i to undergupper der den ene (Pectinivalvinae) finnes bare i Australia mens den andre (Nepticulinae) finnes på alle kontinenter bortsett fra Antarktis. Per i dag er det funnet 69 arter i Norge, men det er sannsynlig at vi har noen flere.

Utseende 

Knøttsmå til små møll (vingespenn 2,5 – 10 mm), forvingene er avrundede i spissen, ofte med et eller to lyse tverrbånd. Forvingenes grunnfarge er ofte bronseaktig brun, men kan være grå, rødlig eller andre farger. Hodet er forholdsvis stort og bredt, med en hårtufs i pannen. Sugesnabelen er kort og todelt, labialpalpene ganske korte og 2-3 leddete, maksillarpalpene lange, fem-leddete. Antennene er middels lange (rundt halvparten så lange som forvingene), trådformede. Det innerste antenneleddet er utvidet og danner et «øyelokk» over fasettøynene. Vingene har så, spredte torner på overflaten. Forvingene er nokså smale, avrundede i spissen. De har korte hårfrynser rundt spissen og lange, skrått utoverrettede hårfrynser langs de ytterste to tredjedelene av bakkanten. Bakvingene er redusert til smale staver, med middels lange hårfrynser langs fremkanten og svært lange hårfrynser langs bakkanten. Det er hårfrynsene som utgjør mesteparten av vingenes bæreflate, et trekk som man finner igjen hos svært små insekter i flere ulike ordener (vepser, trips, vårfluer).
Artene kan ofte være vanskelige å bestemme, men det er veldig nyttig å vite hvilken planteart den utviklet seg fra, fordi mange arter er ganske spesifikke når det gjelder vertsplanter. Den beste måten å registrere disse sommerfuglene på er derfor å samle inn blader med miner, og klekke fram de voksne sommerfuglene. Dette er gjerne relativt enkelt for denne gruppen på grunn av den raske larveutviklingen.

Levevis 
De fleste artene minerer i blader. Når hunnen legger egg, etterlater hun et lite skjul over egget. Dette sitter gjerne igjen på bladet etter at larven er klekket, og kan brukes til å kjenne igjen miner laget av dvergmøll. De ulike artene er spesialiserte på en eller noen få plantearter, men familien som helhet angriper en rekke forskjellige plantegrupper. Larveutviklingen går gjennom fire larvestadier med hudskifte mellom dem. Noen arter har svært rask utvikling, larveutviklingen kan ta bare noen få dager. Disse kan ha flere generasjoner per år. Den fullvoksne larven spinner seg inn i en avflatet kokong på bladet, og forvandler seg til en puppe. De gnager såkalte gangminer, dvs. larvene ganger ut snirklete ganger i bladenes indre. Det finnes også noen arter som minerer i frø eller under barken på levende trær. Noen arter lever på dyrkede planter, men fordi de er så små gjør de ikke økonomisk skade med mindre de forekommer i ekstremt høye tettheter. Relativt mange dvergmøll er regnet som truet, i Norsk rødliste for arter er 20 av de 69 dvergmøllene som er funnet i Norge tatt med.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata – Homoneura
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Overfamilien Nepticuloidea
 Familien dvergmøll, Nepticulidae Stainton, 1854
 Underfamilien Pectinivalvinae  – bare i Australia
 Slekten Roscidotoga
 Slekten Pectinivalva
 Underfamilien Nepticulinae
 Stammen Nepticulini
 Slekten Enteucha Meyrick, 1915 – én art i Sverige og Danmark, ikke funnet i Norge
 Enteucha acetosae (Stainton, 1854) – på syreslekta
 Slekten Simplimorpha Scoble, 1983  – ikke i Norge
 Slekten Stigmella Schrank, 1802  – 45 arter i Norge
 Stigmella lapponica (Wocke, 1862) – på bjørk
 Stigmella confusella (Wood & Walsingham, 1894) – på bjørk
 Stigmella tiliae (Frey, 1856) – på lind
 Stigmella betulicola (Stainton, 1856) – på bjørk
 Stigmella sakhalinella Puplesis, 1984 – på bjørk
 Stigmella luteella (Stainton, 1857) – på bjørk
 Stigmella glutinosae (Stainton, 1858) – på or
 Stigmella alnetella (Stainton, 1856) – på or
 Stigmella microtheriella (Stainton, 1854) – på hassel
 Stigmella aceris (Frey, 1857) – på lønn
 Stigmella catharticella (Stainto, 1853) – på geitved
 Stigmella anomalella (Goeze, 1783) – på roser
 Stigmella centifoliella (Zeller, 1848) – på roser
 Stigmella ulmivora (Fologne, 1860) – på alm
 Stigmella magdalenae (Klimesch, 1950) – på rogn, mispel og eple
 Stigmella nylandriella (Tengström, 1848) – på rogn og asal
 Stigmella oxyacanthella (Stainton, 1854) – på busker og trær i rosefamilien
 Stigmella hybnerella (Hübner, 1796) – på hagtorn
 Stigmella floslactella (Haworth, 1828) – på hassel
 Stigmella tityrella (Stainton, 1854) – på bøk
 Stigmella salicis (Stainton, 1854) – på selje og vier
 Stigmella vimineticola (Frey, 1856) – på selje. De norske bestandene kan være en ubeskrevet art og ikke S. vimineticola.
 Stigmella myrtillella (Stainton, 1857) – på blåbær og blokkebær
 Stigmella zelleriella (Snellen, 1875) – på vier
 Stigmella lappovimella (Svensson, 1976) – på lappvier
 Stigmella benanderella (Wolff, 1955) – på vier
 Stigmella obliquella (Heinemann, 1862) – på pil
 Stigmella trimaculella (Haworth, 1828) – på osp og poppel
 Stigmella assimilella (Zeller, 1848) – på osp
 Stigmella sorbi (Stainton, 1861) – på rogn, mispel og eple
 Stigmella lemniscella (Zeller, 1839) – på alm
 Stigmella continuella (Stainton, 1856) – på bjørk
 Stigmella splendidissimella (Herrich-Schäffer, 1855) – på bjørnebær, molte, bringebær og åkerbær
 Stigmella pretiosa (Heinemann, 1862) – på humleblom
 Stigmella aeneofasciella (Herrich-Schäffer, 1855) – på murer og jordbær
 Stigmella dryadella (Hofmann, 1868) – på reinrose
 Stigmella poterii (Stainton, 1857) – på murer og andre planter i rosefamilien
 Stigmella perpygmaeella (Doubleday, 1859) – på hagtorn
 Stigmella basiguttella (Heinemann, 1862) – på eik
 Stigmella svenssoni (Johansson, 1971) – på eik
 Stigmella ruficapitella (Haworth, 1828) – på eik
 Stigmella atricapitella (Haworth, 1828) – på eik
 Stigmella samiatella (Zeller, 1839) – på eik
 Stigmella roborella (Johansson, 1971) – på eik
 Stigmella tristis (Wocke, 1862) – på dvergbjørk
 Stammen Trifurculini
 Slekten Acalyptris Meyrick, 1921 – ikke i Norge
 Slekten Bohemannia Stainton, 1859  – to arter i Norge
 Bohemannia pulverosella (Stainton, 1849) – på eple
 Bohemannia quadrimaculella (Boheman, 1851) – på svartor
 Slekten Ectoedemia Busck, 1907  – 19 arter i Norge
 Ectoedemia sericopeza (Zeller, 1839) – på lønn
 Ectoedemia albibimaculella (Larsen, 1927) – på melbær
 Ectoedemia weaveri (Stainton, 1855) – på tyttebær
 Ectoedemia septembrella (Stainton, 1849) – på perikum
 Ectoedemia atrifrontella (Stainton, 1851) – på eik
 Ectoedemia longicaudella Klimesch, 1953 – på eik
 Ectoedemia liebwerdella Zimmermann, 1940 – på bøk
 Ectoedemia amani Svensson, 1966 – på alm
 Ectoedemia intimella (Zeller, 1848) – på vier
 Ectoedemia argyropeza (Zeller, 1839) – på osp
 Ectoedemia albifasciella (Heinemann, 1871) – på eik
 Ectoedemia subbimaculella (Haworth, 1828) – på eik
 Ectoedemia agrimoniae (Frey, 1858) – på åkermåne
 Ectoedemia angulifasciella (Stainton, 1849) – på roser
 Ectoedemia arcuatella (Herrich-Schäffer, 1855) – på jordbær og murer
 Ectoedemia rubivora (Wocke, 1860) – på bringebær og bjørnebær
 Ectoedemia sp. – mulig ubeskrevet art fra Kristiansand (Bengtsson m.fl. 2008)
 Ectoedemia occultella (Linnaeus, 1767) – på bjørk
 Ectoedemia minimella (Zetterstedt, 1839) – på bjørk 
 Slekten Parafomoria Borkowski, 1975  – ikke i Norge
 Slekten Trifurcula Zeller, 1848  – tre arter i Norge
 Trifurcula cryptella (Stainton, 1856) – på tiriltunge
 Trifurcula eurema (Tutt, 1899) – på tiriltunge
 Trifurcula subnitidella (Duponchel, 1843) – på tiriltunge
 (usikkert hvilken stamme)
 Slekten Areticulata  – ikke i Europa
 Slekten Varius  – ikke i Europa

Kilder 
 Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 92–276. ISBN 978-91-88506-60-3
 Nepticulidae på Tree of life: 
 NorLep, Norges sommerfugler:

Eksterne lenker 
 
 Fra nettsiden "Svenska fjärilar"
 Bohemannia quadrimaculella: 
 Ectoedemia minimella: *
 Stigmella ruficapitella: 
 Trifurcula subnitidella: 

Sommerfugler
Dvergmøll
Sommerfugler formelt beskrevet i 1854
Dyr formelt beskrevet av Henry Tibbats Stainton